તો કોઈ વાર તમે પ્રેમિકા કે પત્ની સાથે રેસ્ટોરન્ટમાં ગયાં હો કે મિત્રો સાથે બેઠાં હો ત્યારે ચૂંટણીની ચર્ચા નીકળે (અત્યારે તો બીજા શેની ચર્ચા હોય?!) તો ભાજપ-કૉંગ્રેસના નેતાઓ તો ટીવી ડિબેટ પછી સાથે ચા પીતાં હોય પણ તમારી વચ્ચે એટલી ઉગ્ર ચર્ચા થઈ જાય કે તમે જમવા કે નાસ્તો કરવા ગયાં હો તે પડતું મૂકીને ઝઘડી પડો તેવું બને. પરંતુ સબૂર! આવું કરવા જતાં તમે યૂટ્યૂબ સેલિબ્રિટી બની જઈ શકો છો.